[{"text_idx": "#000001", "text": "Ka\u0308es on aeg avada uus karbike ning vo\u0303tta kasutusele nutikell Xiaomi Redmi Watch 3 ja anda edasi Sulle selle minu poolne kasutajakogemus."}, {"text_idx": "#000002", "text": "Nutikellade valik on ta\u0308nasel pa\u0308eval va\u0308ga laialdane ja o\u0303ige valiku tegemiseks ei saa ju neid ko\u0303iki la\u0308bi proovida. Kes jo\u0303uakski?"}, {"text_idx": "#000003", "text": "O\u0303nneks saan mina anda sulle u\u0308levaate Redmi Watch 3 kohta. See loodetavasti aitab sinulgi uut nutikella otsides parima valiku teha."}, {"text_idx": "#000005", "text": "Nutikell tuleb nooblis karbikeses, kus on sees nutikell ning magnetlaadija."}, {"text_idx": "#000007", "text": "Esmalt on tarvis u\u0308hendada nutikell nutitelefoniga. See ka\u0308ib u\u0308sna lihtsalt, sest see annab juhiseid ja ole sa Androidi vo\u0303i Apple\u2019i usku: nutikella juhtiva Mi Fitness a\u0308pi saad alla laadida kerge vaevaga."}, {"text_idx": "#000008", "text": "Redmi nutikella tehnilised ilu- ja jo\u0303unumbrid"}, {"text_idx": "#000009", "text": "Redmi Watch 3 on u\u0308llatusi ta\u0308is kell, kuid esmalt vaatame u\u0308le u\u0308ldised andmed:"}, {"text_idx": "#000012", "text": "Minu kasutuses olev Redmi Watch 3 on musta va\u0308rvi korpusega. Nutikell paistab randmel kena aksessuaarina, mis lisaks on va\u0308ga vo\u0303imeka su\u0308damega. Samuti on kell kaalult kerge, ko\u0303igest 31 grammi."}, {"text_idx": "#000013", "text": "Kell lu\u0308litub to\u0308o\u0308le nutikella ku\u0308ljel asuvast juhtnupust, kuid u\u0308tlen kohe \u2013 seda so\u0303ltuvust tekitavat ja ko\u0303rvale kostuvat mo\u0303nusat klikki nagu Huami Amazfit GTS 4 mudelil sel nupuvajutusega ei kostu."}, {"text_idx": "#000014", "text": "U\u0308hendan nutikella oma telefoniga, mille tootjaks on samuti Redmi."}, {"text_idx": "#000015", "text": "Bluetooth ko\u0303nedega u\u0308hendamine ka\u0308ib va\u0308ga lihtsalt ja juba saan helistada otse nutikellast."}, {"text_idx": "#000016", "text": "Mis mulle meeldib nutikella Bluetooth ko\u0303nede juures on see, et kui olen toimetamas koduaias, siis ei pea mul nutitelefon taskus olema selleks, et ko\u0303nedele vastata."}, {"text_idx": "#000019", "text": "Esimene to\u0303siselt ha\u0308iriv asi on nutikella rihm. Silikoonrihma ei ole mugav kasutada ja selline nupuga kellarihma tehnoloogia, mis on Redmi nutikellal kasutusel teeb kellaga toimetamise ebamugavaks."}, {"text_idx": "#000020", "text": "U\u0308llatab aga see, kui lihtsa liigutusega saad kiirkinnituse abil ebamugavast kellarihmast vabaneda ja soovi korral omale uue ja sobivama soetada."}, {"text_idx": "#000021", "text": "Minul tegi ebamugavaks selle kasutamise just selle kinnitamine paremale randmele vasaku ka\u0308ega ja rihma vahele valusalt ja\u0308a\u0308vad ka\u0308ekarvad."}, {"text_idx": "#000022", "text": "Kui kell lo\u0303puks ka\u0308el, siis hakkan uudistama, mida ta suudab ja kuidas ka\u0308itub igapa\u0308evakasutuses."}, {"text_idx": "#000023", "text": "Redmi Watch 3 nutikellaga spordiradadele"}, {"text_idx": "#000024", "text": "Esimese asjana tahtsin proovida, kuidas Redmi Watch 3 suudab to\u0308o\u0308tada sportimise ja liikumise ja\u0308lgimisel."}, {"text_idx": "#000025", "text": "Seadistasin nutikellas oma pikkuse ja kaalu ning la\u0308ksin ujuma. Peab nentima, et AMOLED ekraan on silmale mugav ja\u0308lgida, info on randmelt selgelt loetav ja vesi ei sega nutikella ekraanil svaipimist."}, {"text_idx": "#000026", "text": "Ekraanisuurus on 1.75 tolli ja see lubab nutikellalt ikoone lugeda ilma silmi kissitamata. Ku\u0308ll aga tunduvad va\u0308rvitoonid ekraanil tuhmivo\u0303itu."}, {"text_idx": "#000027", "text": "Sportimise, liikumise ja tervisena\u0308itajate monitoorimisega saab Redmi Watch 3 hakkama va\u0308ga ha\u0308sti. Siingi leian end tegemas lisapingutusi, et ta\u0308is saada oma pa\u0308evane sammude arv ja muud eesma\u0308rgid, mis aitavad aktiivsena pu\u0308sida. Nii loeb Watch 3 sinu aktiivsust ja tuletab meelde, kui oled liiga kaua istunud ilma astumata."}, {"text_idx": "#000028", "text": "Erinevaid spordirez\u030ciime on nutikellal u\u0308le 120 ja ma so\u0308o\u0308n oma kellarihma a\u0308ra, kui sa nende hulgast endale sobivat ei leia!"}, {"text_idx": "#000029", "text": "Olgu selleks siis jooksmine, rattaso\u0303it, zumbatamine vo\u0303i lihtsalt autoso\u0303it: ko\u0303ike saab monitoorida ja kogu aktiivse tegevuse (vo\u0303i tegevusetuse) detailsed andmed kuvatakse ilusti nutikella ekraanile."}, {"text_idx": "#000031", "text": "Kuigi Watch 3 nutikell on oma hinnaklassis pigem madalamas vo\u0303i keskmises hinnaklassis, siis seda ei saa o\u0308elda nutikella aku kvaliteedi kohta."}, {"text_idx": "#000032", "text": "Ma kasutasin ta\u0308is laetud akuga Redmi Watch 3 nutikella 8 pa\u0308eva, kuni panin ta uuesti laadima. Kusjuures kell ei olnud nii-o\u0308elda vaikselt mu randmel, vaid pidevalt na\u0308ppisin selle menu\u0308u\u0308d ja uudistasin andmeid ning tulemusi."}, {"text_idx": "#000033", "text": "Selline aku kestvus lisab mugavust, sest oleks u\u0308sna tu\u0308likas, kui peaks pea iga pa\u0308ev laadima nii nutitelefoni kui ka nutikella."}, {"text_idx": "#000034", "text": "Na\u0308dalane aku kestvus teeb Redmi Watch 3 mudelist va\u0308heno\u0303udliku kaaslase sinu randmel."}, {"text_idx": "#000036", "text": "Paslik olekski nu\u0308u\u0308d tuua vo\u0303rdluseks sama tootja eelmine nutikell Xiaomi Redmi Watch 2 ja vaadata, mida huvitavat on Redmi arendajad vo\u0303rreldes eelmise versiooniga juurde leiutanud."}, {"text_idx": "#000037", "text": "Nagu ka selles tabelis na\u0308htub, siis suurim erinevus nende kahe nutikella vahel on see, et Redmi Watch 3 kellal on kestvam aku, parem ekraani resolutsioon ning erinevalt Watch 2 mudelist on Redmi Watch 3 toetamas ka unekvaliteedi ja\u0308lgimist ja stressitaseme indikaatorit, mida Redmi Watch 2 ei toetanud."}, {"text_idx": "#000038", "text": "Samuti on Redmi Watch 3 mudelil sisseehitatud GPS, mis samuti tema eelka\u0308ijal puudus. Positiivse u\u0308levaate Redmi Watch 3 nutikellale on kirjutanud ka kolleegid kaugelt maalt."}, {"text_idx": "#000040", "text": "Ma vo\u0303iksin tuua va\u0308lja paar pisikest lisafunktsiooni, mis u\u0308llatasid mind Redmi Watch 3 juures."}, {"text_idx": "#000041", "text": "Nimelt ma tihti otsin oma telefoni taga. Ku\u0308ll unustan kuhu ta ja\u0308tsin vo\u0303i viivad lapsed selle kuskile peitu. Kuna enamasti hoian oma telefoni ha\u0308a\u0308letul rez\u030ciimil, siis vahel on seeto\u0303ttu ka telefoni leidmine keeruline."}, {"text_idx": "#000042", "text": "Aga minusugustele tuulepeadele on Redmi Watch 3 lisanud telefoni leidmise funktsiooni! See vo\u0303imaldab just nutikella abil leida oma telefon valju heli abil ka siis kui telefon on ha\u0308a\u0308letul rez\u030ciimil."}, {"text_idx": "#000043", "text": "Ja eraldi va\u0308a\u0308rib ka va\u0308lja toomist taskulambi funktsioon Remi Watch 3 kellal."}, {"text_idx": "#000044", "text": "Taskulambi ikooni nutikellal vajutades la\u0308idab terve 1,75 tolline ekraan end heledalt po\u0303lema: vo\u0303tmed, lukuauk, diivani alt luti otsimine, ko\u0303ik muutus just lihtsamaks ja mugavamaks."}, {"text_idx": "#000045", "text": "Ma ostaks selle kella juba nende kahe viimase funktsiooni to\u0303ttu."}, {"text_idx": "#000047", "text": "Pean ja\u0308rjekordselt to\u0303dema, et olen trendidest maha ja\u0308a\u0308nud ja nutikella endalegi soetamine tuleb nu\u0308u\u0308d kindlasti pa\u0308evakorda."}, {"text_idx": "#000048", "text": "Redmi Watch 3 on selline kell, mille soetamine ei vii taskuid rahast tu\u0308hjaks, ent annab sulle vo\u0303imaluse kasutada enamik funktsioone, mida ka palju kallimad nutikellad."}, {"text_idx": "#000049", "text": "Kui miskit va\u0308lja tuua, siis on selleks WIFI- u\u0308henduse puudumine, ekraani teravus vo\u0303rreldes mo\u0303ne muu nutikellaga ja minu arvates va\u0308ga ebamugavalt kinnituv rihm."}, {"text_idx": "#000050", "text": "Rihma kohta nii palju, et palusin seda niio\u0308elda o\u0303hutihedalt u\u0308mber randme panna ka oma sugulasel \u2013 tal vo\u0303ttis see kauem aega, kui kella esialgne seadistamine. Rihm on probleemne. Nuppkinnitus on ebamugav kasutada, kisub nahka valusalt vahele."}, {"text_idx": "#000051", "text": "Kuid neid pisikesi iluvigu ko\u0303rvale ja\u0308ttes peab Redmi Watch 3 nutikellale kiiduso\u0303nu jagama, sest ta suutis positiivselt u\u0308llatada. Aga rihm vahetage a\u0308ra."}, {"text_idx": "#000055", "text": "Polar Vantage M2 multispordikell sai va\u0308rske ilme ja rohkem funktsioone..."}, {"text_idx": "#000060", "text": "Huawei Band 8 aktiivsusmonitor \u2013 ilus ent pisiprobleemidega nutimasin su randmel"}, {"text_idx": "#000062", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]